( 114 ) 
et autres ses prédécesseurs et obtenir la nouvelle investiture de Naples 
et tacher de la faire entrer en la ligue au mesme estât qu’estoit le prédé¬ 
cesseur et icelle renouveller avec les autres confederez; et, s’il est pos¬ 
sible, travailler d’entendre lad 6 ligue que la contribucion se face aussi 
bien pour la offensive comme pour la deffensive, ou du moings qui ne 
pourra obtenir la offensive que la deffensive se continue ordinairement, 
soit que les François soient en Italie ou non, si ce n’estoit qu’il y eust 
paix ou trefve avec France, et que ne pouroit obtenir l’entiere conlribu- 
cion estans les François dehors d’Italie, que du moings l’on ait toujours 
en depost la paie de trois mois moiennant laquelle toutes et quantesfois 
que les François feroient semblant de se préparer pour passer en Italie, 
le cap ne gn al de la ligue puisse estre prest de rassembler l’armée et 
envoier lever les piétons allemands en temps pour s'en servir sans 
attendre nouvelle contribucion et neantmoings se pourveoir à soubs- 
tenir le paiement des piétons espaignols, desquels l’on ne se pouroit 
bonnement défaire sans évident danger, et, ce faisant, sera mestier 
que quiconque soit Pape qu’il s’unit avec vous et face ce que vouldrez. 
Le second remede est que, puisque V e M 13 ne peult sitost aller en 
Italie et est très dangereu de laisser durant ces troubles l’estât de Milan 
et de Genes en suspens ne en double sans que les subgects soient 
certains si le Duc sera leur seigneur ou non et mesmes que en telle 
doubte l’on ne peut si bien joir des rentes et prééminences comme l’on 
feroit, ne sont les subjets si obeissans comme ilz seroient, ne trouverait 
Ion, en quelque nécessité, qui voulsist acheter ou prendre en gaige 
quelques cités, villes ou rentes pour avoir argent d’eulx et s’en servir au 
besoing, doubtant toujours de perdre leurs deniers et que les alienacions 
soient retractées, et ausi en icelle doubte demeurent suspens Venicicns, 
Florentins et autres potentats d’Italie, craingnans que V. M. ne veuille le 
tout usurper, pour ces causes et pour les oster de ce doubte et afin que 
tous soient plus enclins à soubstenir led 1 Estât de Milan et par consé¬ 
quent Naples et Secille et conserver toute l’Italie en vostre devocion, est 
très necessaire que tous sachent et congnoissent par effect que tendez 
principalement à la conservation d’Italie et à la libérer de tiranie sans 
vouloir usurper l’aultrui; et à cest effect vous fault establir ce Duc en 
la Duché de Milan, de sorte que ung chacun congnoisse que le veilliez 
conserver en icelle et lui bailler plustot que plus tard l’investiture 
dud 1 Estât en la forme et maniéré que adviserez et le marier à vostre 
apetit, lui baillant telle compaigne que vous puissies bien fier de lui 
et d’elle, car par ce moyen vous conserverez mieulx led 1 estât en vostre 
devocion et en aurez plus de proftit que si vous y missiez ung lieutenant 
pour le tenir sous vostre main; et les subjects seront plus enclins à 
